EkBass/fiwiki-20250220-pages-articles huggingface dataset:
Ossi Kivekäs

Ossi Kivekäs (10. marraskuuta 1908 – 9. heinäkuuta 1992 Lahti) oli suomalainen varatuomari ja lehtikustantaja. Hän johti Esa-konsernia ja hänen aikanaan Etelä-Suomen Sanomista tuli Lahden talousalueen valtalehti.Lehtipatruunan syntymästä sata vuotta, ESS 9.11.2008Ossi Kivekkään hauta Lahden vanhalla hautausmaalla, Suomen Sukututkimuseura Hautakirjoituksia ja hautakuvia Ossi Kivekkään vanhemmat olivat kauppaneuvos Kaarlo (Kalle) Oskari Kivekäs (1880–1957) ja Hulda Richter. Kalle Kivekäs johti vuodesta 1914 Etelä-Suomen Sanomain Kirjapaino Osakeyhtiötä (vuodesta 1940 Esan Kirjapaino Oy), joka julkaisi Lahdessa Etelä-Suomen Sanomia sekä vuodesta 1945 Heinolassa Itä-Häme- lehteä ja vuodesta 1969 Kuusankosken Sanomat-lehteä. Ossi Kivekkäästä tuli kirjapainoyhtiön toimitusjohtaja isänsä jälkeen 1957.Kuka kukin on 1954 : Kalle-Oskari KivekäsTäydentäviä yhtiötietoja, Etelä-Suomen Sanomain Kirjapaino Osakeyhtiö, Pörssitieto G. Kock Kivekäs oli myös ahkera kirjoittaja joka otti kantaa sekä paikallisiin että valtakunnallisiin aiheisiin. Hänen haastattelunsa keväällä 1979 television Itse asiassa kuultuna-ohjelmasarjassa herätti aikanaan suurta huomiota. Kivekäs valittiin Vuoden lahtelaiseksi 1982. Lahti-Seura ry : Vuoden lahtelainen Ossi Kivekäs on haudattu Kaarlo Oskari Kivekkään tapaan Lahden vanhalle hautausmaalle Radiomäelle. == Julkaisuja == * Ajatuksia toimittajan ja julkaisijan suhteista, eripainos Lakimies 1/1974. Helsinki 1974 * Keskustelua valtiosäännöstä, eripainos Lakimies 1/1985. Helsinki 1985 == Lähteet == == Aiheesta muualla == * Yle Elävä arkisto : Vallan ja bisneksen mies Ossi Kivekäs, Itse asiassa kuultuna-ohjelmasarjan henkiökuva vuodelta 1979 * Lahtea ja lahtelaisia vuosikymmenten saatossa : Lähikuvassa Ossi Kivekäs, haastattelijana vuonna 1986 Tauno Juhana Lahtinen. (Youtube) * Ossi Kivekkäälle museotila Itä-Häme-taloon, Itä-Häme 7.6.2017 Luokka:Suomalaiset lehdenkustantajat Luokka:Suomalaiset juristit Luokka:Vuonna 1908 syntyneet Luokka:Vuonna 1992 kuolleet
Sinan Akdag

Sinan Akdag (s. 5. marraskuuta 1989 Rosenheim) on saksalainen jääkiekkoilija, pelipaikaltaan puolustaja. Akdag laukoo vasemmalta. Hänet valittiin DEL-liigan parhaaksi puolustajaksi kaudella 2015-2016. == Ura == Akdag debytoi Saksan pääsarjassa kaudella 2007-08 Krefeld Pinguinen paidassa. Hän siirtyi Adler Mannheimin riveihin vuonna 2014, jossa Akdag pelaa edelleen. Akdag on myös edustanut Saksaa kolmissa MM-kilpailuissa. == Lähteet == Luokka:Saksalaiset jääkiekkoilijat Luokka:Vuonna 1989 syntyneet Luokka:Elävät henkilöt
Naisten yleisluistelun maailmanmestaruuskilpailut 1949

Vuoden 1948 naisten yleisluistelun maailmanmestaruuskilpailut käytiin Norjan Kongsbergissä 12.–13. helmikuuta. Osallistujia oli 20, joista peräti seitsemän Norjasta ja Neuvostoliitosta, kolme Suomesta. Kisat olivat Suomen kaksinkertaiselle maailmanmestarille Verné Lesche uransa päätös. == Tulokset == Sija Kilpailija Maa 500 m 3000 m 1000 m 5000 m Pisteet Marija Isakova 48,1 (1.) 5.29,7 (1.) 1.41,9 (1.=) 10.03,0 (6.) 214,400 Zoja Holšhevnikova 48,7 (3.) 5.30,3 (2.) 1.41,9 (1.=) 9.41,9 (3.) 212,890 Rimma Žukova 50,2 (6.) 5.30,8 (3.) 1.43,5 (3.) 9.27,1 (2.) 213,793 Randi Thorvaldsen 49,5 (4,) 5.38,0 (5,) 1.44,3 (5,) 9.46,8 (5,) 216,663 Verné Lesche 52,5 (11.) 5.32,5 (4.) 1.47,2 (8.) 9.26,8 (1.) WR 217,897 Eevi Huttunen 50,3 (7.) 5.39,3 (6.) 1.46,1 (7.) 9.44,8 (4.) 218,380 Marianna Valovova 48,1 (1.) 5.45,8 (7.) 1.43,6 (4.) 10.07,7 (7.) 218,403 Lidija Selihova 49,8 (5.) 5.52,6 (10.) 1.45,4 (6.) 10.09,6 (10.) 222,227 Marija Anikanova 50,4 (8.) 5.50,0 (8.) 1.48,5 (10.) 10.08,6 (8.) 223,843 Margarita Antonova 51,2 (10.) 5.51,6 (9.) 1.48,3 (9.) 10.09,4 (9.) 224,890 Jang In-suk 52,8 (12.) 5.58,5 (11.) 1.53,0 (12.) 10.20,1 (11.) 231,060 Betty Mitchell 50,8 (9.) 6.16,8 (14.) 1.50,4 (11.) 10.46,7 (13.) 233,470 Erna Aas 54,8 (15.) 6.11,6 (13.) 1.55,6 (14.) 10.45,7 (12.) 239,103 Maggi Kvestad 54,6 (14.) 6.10,5 (12.) 1.55,9 (15.) 10.48,6 (14.) 239,160 Lorry Knudsen 55,8 (19.) 6.22,0 (15.) 1.57,4 (16.) 11.09,7 (15.) 245,137 Ragnhild Mikkelsen 55,4 (17.) 6.25,2 (18.) 1.59,0 (18.) 11.12,5 (17.) 246,350 Kyllikki Kinnunen 56,5 (20.) 6.25,1 (17.) 2.00,6 (19.) 11.10,3 (16.) 248,013 Kari Kristiansen 55,2 (16.) 6.26,4 (19.) 2.02,8 (20.) 11.28,8 (18.) 249,880 \- Kari Kristiansen 54,1 (13.) 6.35,0 (20.) 1.54,2 (13.) NS - \- Aase Halstvedt 55,6 (18) 6.24,0 (16) 1.57,9 (17) NS - == Lähteet == * World Championship Allround Results 1949 Luokka:Pikaluistelun maailmanmestaruuskilpailut Luokka:Vuoden 1949 pikaluistelu Luokka:Norjan urheilutapahtumat Luokka:Norjan pikaluistelu Luokka:Kongsberg
Juhani Paasikivi

Juhani Marcus Varma PaasikiviYrjö Blomstedt ja Matti Klinge (toim.): Paasikiven päiväkirjat, osa 2, s.536. Porvoo-Helsinki: WSOY, 1986. ISBN 951-0-13349-3. (7. huhtikuuta 1930 Viipuri – 6. marraskuuta 2004 Tukholma) oli suomalainen lääketieteen tohtori, joka toimi 1980-luvulla IBM:n johtavana lääkärinä Tukholmassa. Juhani Paasikiven isä oli everstiluutnantti Juhani Wilhelm Paasikivi (1901–1942), joka toimi Helsingin ilmatorjuntakomentajana vuodesta 1938 alkaen ja jatkosodan aikana Maaselän ryhmän it-komentajana. Juhani Paasikiven äiti oli ruotsalaissyntyinen Märtha Elisabeth Nyström (1899–1983)Tuomo Polvinen, Hannu Heikkilä ja Hannu Immonen: J. K. Paasikivi: valtiomiehen elämäntyö 2 (1918–1939), s. 131. Porvoo-Helsinki: WSOY, 1992. ja isoisä presidentti Juho Kusti Paasikivi. Juhani Paasikivi, Helsingin Sanomat Muistot 6.11.2004 (Tilaajille) Suomen sodissa 1939–1945 menehtyneet : Johan Wilhelm PaasikiviAntero Raevuori : Äreä Paasikivi lähetettiin mielisairaalaan tutkittavaksi – mikä oli diagnoosi?, Seura 6.12.2015 Juhani Paasikivi julkaisi muistelmateoksen Monumentin sukua vuonna 1999. Vuonna 2000 häntä haastateltiin television Itse asiassa kuultuna -ohjelmasarjassa. EloNet : Itse asiassa kuultuna: Juhani Paasikivi (2000) Juhani Paasikiven puoliso vuodesta 1954 oli virolaissyntyinen Ellen Truu. Heidän poikiaan ovat on kirjailija Mikael Paasikivi (s. 1957) ja everstiluutnantti Joakim Paasikivi (s. 1960). == Teoksia == * Long-term tolbutamide treatment after myocardial infarction : A clinical and biochemical study of 178 patients without overt diabetes, väitöskirja. Almqvist & Wiksell 1970 * Monumentin sukua ; suom. Kauko I. Rumpunen. Otava 1999 == Lähteet == Luokka:Suomalaiset lääkärit Luokka:Ruotsinsuomalaiset henkilöt Luokka:Vuonna 1930 syntyneet Luokka:Vuonna 2004 kuolleet
Sitkaskääpä

Sitkaskääpä (Antrodia piceata) on koko Suomessa uhanalainen (VU) kääpälaji. Punaisen kirjan verkkopalvelu Sitkaskääpä kasvaa vain vanhoissa metsissä kuorettomassa järeässä maapuussa, yleensä kuusella, harvoin männyllä. Kasvupaikan tulee olla tarpeeksi kostea eli yleensä lehtomainen kangasmetsä tai korpi. Sitkaskääpä kasvaa monivuotisena ja resupinaattisesti kuitenkin portaita muodostaen. Itiöemän tuoreet kasvavat osat kuten pillipinta ovat valkoisia, vanhemmat osat kuten portaat muuttuvat oljenkeltaisiksi, vaalean oransseiksi tai meripihkan sävyisiksi. Kuiva pillipinta harmahtava, likaisen ruskea tai oliivinsävyinen. Tuore lohkopinta likaisen valkoinen ja mehukas, kuivuu puunväriseksi ja kovaksi. Pillien koko vaihtelee, 4-7 millimetrillä. Tuoksu tuoreena antiseptinen ja kitkerä, muistuttaa neilikkaöljyä. Ruskolahottaja. Sitkaskääpä on erotettu omaksi lajikseen sitkankäävästä, jota ei esiinny ollenkaan Euroopassa vaan Pohjois-Amerikassa. == Katso myös == *Käävät metsien suojeluarvon indikaattoreina == Lähteet == == Aiheesta muualla == *Laji.fi: Sitkaskääpä (Antrodia piceata) Luokka:Fomitopsidaceae Luokka:Ruskolahosienet
Gösta Hannula

Gösta Anders Hannula (11. maaliskuuta 1902 – 7. heinäkuuta 1978) oli suomalainen moukarinheittäjä. Hannula edusti urallaan Kilo IF:ia vuoteen 1930 ja sen jälkeen Idrottsklubben -32:sta. Hannula edusti moukarinheitossa Suomea vuoden 1938 Euroopan-mestaruuskilpailuissa sijoittuen neljänneksi tuloksella 49,84 metriä. Kalevan kisoissa Hannula saavutti moukarinheitossa suomenmestaruuden vuosina 1938 ja 1942, hopeaa vuosina 1937 ja 1940 sekä pronssia vuosina 1930, 1934 ja 1935. Lisäksi hän sai SM-pronssia olympiapainonheitossa vuonna 1924 Maaotteluissa Hannula edusti Suomea vuosina 1925, 1935, 1938 ja 1940. __NOTOC__ == Henkilökohtaiset ennätykset == === Ulkoradat === Laji Tulos Paikka Päivä moukarinheitto 52,55 Tukholma 9. syyskuuta 1938 olympiapainonheitto 10,23 Lahti 23. elokuuta 1924 Lähde == Lähteet == Luokka:Suomalaiset moukarinheittäjät Luokka:Vuonna 1902 syntyneet Luokka:Vuonna 1978 kuolleet
Märta von Schantz

Märta Johanna von Schantz (9. huhtikuuta 1923 Mustasaari – 15. kesäkuuta 2014 Helsinki) oli suomenruotsalainen lähetystyöntekijä ja opettaja, joka toimi 30 vuoden ajan opettajana Namibiassa.Olle Eriksson : Schantz, Märta von, Minnesrunor.fiMärta von Schantz, Helsingin Sanomat Muistot 15.7.2014 (Tilaajille) Märta von Schantzin isä toimi Mustasaaressa maamieskoulun opettajana. Hän itse valmistui farmaseutiksi ja oli aluksi apteekkialalla työssä. Märta von Schantz oli jo opiskeluaikanaan mukana kristillisessä opiskelijaliikkeessä, erityisesti ruotsinkielisen SSKF – Svenska Studenters Kristliga Förening-yhdistyksen toiminnassa. Hän lähti sitten opiskelemaan lähetystyöntekijäksi ja vuonna 1954 Suomen Lähetysseura lähetti hänet silloiseen Lounais-Afrikkaan. Täällä hän toimi Kavangon alueen koulujen tarkastajana. Palattuaan Suomeen joksikin aikaa von Schantz valmistui opettajaksi Tammisaaren opettajaseminaarista. Hän oli sitten yläasteen ja lukion historian ja kielten opettajana Okahaossa, Ongwedivassa ja erityisesti Oshigambon yläasteella ja lukiossa vuoden 1983 loppuun saakka. Monet tulevat itsenäisen Namibian ministerit ja johtohenkilöt olivat tällöin von Schantzin oppilaina. Jäätyään eläkkeelle vuonna 1984 von Schantz asui Helsingissä ja toimi vielä kääntäjänä, tulkkina ja esitelmöijänä kouluissa ja seurakunnissa. Häntä haastalteltiin vuonna 1996 television Itse asiassa kuultuna- ohjelmasarjassa. == Lähteet == Luokka:Suomalaiset opettajat Luokka:Suomen Lähetysseuran lähetystyöntekijät Luokka:Vuonna 1923 syntyneet Luokka:Vuonna 2014 kuolleet
Sophie Mannerheimin koulu

Sophie Mannerheimin koulu on elokuussa 2011 yhdistynyt peruskoulu Helsingin Taka-Töölössä. Koulussa toimivat luokat 1.–9., ja sillä on sairaalaopetuksen erityistehtävä opettaa HYKSin sairaalahoidossa olevia peruskouluikäisiä lapsia. Koulu toimii nykyisellään HYKS Psykiatriakeskuksen edustalla siirreltävissä moduulirakennuksissa. Koulutilojen on määrä säilyä samassa paikassa vähintään 2020-luvun alkuvuosiin saakka. Lisäksi koululla on sivutoimipisteet Stenbäckinkadulla lähellä Uutta lastensairaalaa ja Pitäjänmäessä. Koulu on nimetty muun muassa Lastenlinnaa perustamassa olleen sairaanhoitaja Sophie Mannerheimin mukaan. Koulu oli alun perin Auroran koulu ja sijaitsi länsi-pasilassa, Auroran sairaala-alueella osoitteessa Nordenskiöldinkatu 20. == Lähteet == Luokka:Helsingin peruskoulut Luokka:Taka- Töölö
Kalkkikääpä

Kalkkikääpä (Antrodia crassa) pohjoinen ruskolahottajaiin kuuluva kääpälaji, joka on luokiteltu erittäin uhanalaiseksi. Kalkkikääpä kasvaa resupinaattisesti ja on monivuotinen. Itiöemä on noin kämmenen kokoinen ja yleensä ellipsin muotoinen. Tuoreena sen rakenne on hauraan juustomainen, pinta on sileä ja väri kalkinvalkoinen. Kuivuessaan kalkkikääpä ei halkeile (vertaa halkeilevaan katkokääpään) ja siitä tulee liitumaisen kova ja väri pysyy joko ennallaan tai hieman kellertyy (toisin kuin sitkaskääpä, joka tummuu). Tuoksu on makean hedelmäinen ja hyvä, mutta maku kitkerä. Vanhoissa itiöemissä reuna vetäytyy ja muuttuu harmaaksi. Kalkkikääpä ei muodosta portaita tai pseudopileuksia kuten sitä muistuttava kalvaskääpä. Pillit ovat säännöllisen pyöreitä ja niitä on 6–7 millimetrillä. Kalkkikäävän vanhimmat tyviosat rappeutuvat murenevaksi valkeaksi massaksi, joten kääpä irtoaa helposti alustastaan. Isäntäpuuna toimivat kangasmetsissä kauan maassa maanneet männyt, joissa kalkkikääpä kasvaa lähellä maakosketusta. == Katso myös == *Käävät metsien suojeluarvon indikaattoreina == Lähteet == == Aiheesta muualla == *Laji.fi: Kalkkikääpä (Antrodia crassa) *Kalkkikääpä. SYKEn lajiesittelyt. www.ymparisto.fi/Lajit. Päivitetty 4.12.2014. Luokka:Fomitopsidaceae Luokka:Ruskolahosienet
Sidibé Aminata Diallo

Sidibé Aminata Diallo (s. 1956) on malilainen professori ja poliitikko. Käytyään keskikoulun Bamakossa Diallo opiskeli Dakarin yliopistossa ja suoritti tohtorin tutkinnon alue- ja kaupunkisuunnittelusta Toulousen yliopistossa vuonna 1984. Myöhemmin hänestä tuli Bamakon yliopiston professori. Diallo on ympäristöpuolue Rassemblement pour l’éducation à l’environnement et au développement durablen (REDD) puheenjohtaja. Hän osallistui vuoden 2007 presidentinvaaleihin ensimmäisenä naisena Malin historiassa. Ympäristökysymysten ja naisten aseman puolesta kampanjoinut Diallo sai 0,55 prosenttia äänistä. Hän toimi perusopetus-, lukutaito- ja kansalliskielten ministerinä Modibo Sidibén hallituksessa vuosina 2007–2009. ==Lähteet== Luokka:Malilaiset poliitikot Luokka:Professorit Luokka:Ministerit Luokka:Vuonna 1956 syntyneet Luokka:Elävät henkilöt
Eeri Hyrkkö

Eeri Johannes Hyrkkö (30. marraskuuta 1922 Nousiainen – 13. marraskuuta 2022Kuolinilmoitus. Turun Sanomat 27.11.2022, s. 24.) oli suomalainen maanviljelijä, maanviljelysneuvos ja pitkäaikainen Maalaisliitto- Keskustapuolueen taustavaikuttaja. Viimeksi hän oli mukana sotaveteraanien järjestötoiminnassa.Eeri Hyrkön rahaston esite85 vuotta huomenna: Keskustan taustavaikuttaja jatkaa veteraaniasian ajamista, Turun Sanomat 29.11.2007 Hyrkkö kävi maamieskoulun ja ryhtyi sitten viljelemään kotitilaansa Hyrkön tilaa Nousiaisissa. Sotavuosina hän oli mukana muun muassa Tali-Ihantalan taistelussa kesällä 1944. Sotien jälkeen Hyrkkö lähti mukaan politiikkaan Maalaisliiton riveissä. Hän oli mukana kunnallispolitiikassa vuodesta 1948 alkaen ja oli Nousiaisten kunnanvaltuutettuna 37 vuoden ajan ja tästä ajasta kunnanvaltuuston puheenjohtajana 14 vuotta. Hyrkkö oli pitkään myös Varsinais- Suomen maakuntaliiton puheenjohtajana. Hyrkköä haastalteltiin vuonna 1993 television Itse asiassa kuultuna -ohjelmasarjassa. Hyrkkö valittiin Maalaisliiton nuorisojärjestön Varsinais-Suomen piirin puheenjohtajaksi vuonna 1952 ja Maalaisliiton puoluevaltuuskuntaan hänet valittiin vuonna 1953. Hän oli mukana myös Maataloustuottajien keskusliiton MTK:n toiminnassa aina MTK:n valtuuskunnan tasolla saakka. Hyrkkö toimi viimeksi Varsinais-Suomen sotaveteraanipiirin puheenjohtajana 2002–2009. Maanviljelysneuvoksen arvonimen Hyrkkö sai vuonna 1978.Kansallisbiografia: Suomalaiset talouden alan arvonimellä palkitut Viitattu 27.4.2002. == Lähteet == == Aiheesta muualla == * * Eeri Hyrkkö, 94, selvisi Tali-Ihantalan tulihelvetistä: ”Osaan tapahtumat melkein ulkoa”, Apu 6.12.2018 * Jos vihollisen läpimurto olisi onnistunut, maamme olisi nyt aivan erinäköinen, Uusi Tie 22.5.2019 * Eeri Hyrkkö Nousiaisista mukana vetaraanien juhlanäyttelyssä, Turun Seutusanomat 15.11.2017 Luokka:Suomalaiset maanviljelijät Luokka:Nousiaisten kunnanvaltuutetut Luokka:Suomen Keskustan poliitikot Luokka:Maanviljelysneuvokset Luokka:Vuonna 1922 syntyneet Luokka:Vuonna 2022 kuolleet
Erakkokääpä

Erakkokääpä (Antrodia infirma) on harvinainen ja Suomessa uhanalaiseksi (VU) luokiteltu kääpälaji, jota esiintyy koko Suomessa, mutta erityisesti sitä on säilynyt pohjoisen suojelluissa vanhoissa metsissä.Punaisen kirjan verkkopalvelu Erakkokäävän isäntäpuu on mänty, hyvin harvoin kuusi. Erakkokääpä on hidas ruskolahottaja ja sen itiöemät löytyvät maapuun alapinnalta. Se on yksivuotinen, ohut ja pienehkö, resupinaattisesti kasvava. Tuoreena erakkokääpä on juustomaisesti lohkeava, kuivana se on hauras. Pillipinta on tuoreena valkoinen, vanhoissa pilleissä on pihkanruskeita ja punaisia laikkuja, kuivana pillipinta on oljen- tai vihertävänkeltainen. Pillit ovat kulmikkaita ja niitä on 3–4 millimetrillä, joukossa muutamia isompia pillejä. Pillipinnalla voi olla myös pisaroiden jättämiä kuoppia ja käävällä viihtyvien hyönteistoukkien syömäjälkiä. Kasvukauden lopulla pillit kasvavat pitkiksi itiöemän reunaan asti, mikä tekee erakkokäävästä pullean. Erakkokääpä tuoksuu heikosti hedelmältä, sen maku on hieman kitkerä tai kokonaan mauton. == Katso myös == * Käävät metsien suojeluarvon indikaattoreina == Lähteet == == Aiheesta muualla == *Laji.fi: Erakkokääpä (Antrodia infirma) *Erakkokääpä SYKEn lajiesittelyt. Päivitetty 4.12.2014. Luokka:Fomitopsidaceae Luokka:Ruskolahosienet
Esko Juuri

Esko Johannes Juuri (26. toukokuuta 1935 Somero – 4. kesäkuuta 2010 Turku) oli suomalainen musiikkieverstiluutnantti. Esko Juuri nimitettiin Helsingin Varuskuntasoittokunnan päälliköksi vuonna 1984. Hän toimi viimeksi Kaartin soittokunnan päällikkönä ja kapellimestarina. Juuri jäi eläkkeelle 1995 ja vietti sen jälkeen paljon aikaa Someron kotitilallaan. Esko Juuri oli haastateltavana vuonna 1995 television Itse asiassa kuultuna -ohjelmasarjassa.70 vuotta huomenna: Tahtipuikko vaihtui traktoriin, Turun Sanomat 25.5.2005 Puolustusvoimat : Sotilasmusiikin historia vuosiluvuittainFinna : Esko Juuri == Kirjallista tuotantoa == * == Lähteet == == Aiheesta muualla == * Linnanjuhlat 1988 Kaartin Soittokunta johtaa Esko Juuri (Youtube) Luokka:Suomalaiset everstit Luokka:Suomalaiset sotilaskapellimestarit Luokka:Vuonna 1935 syntyneet Luokka:Vuonna 2010 kuolleet
Marcel Halstenberg

Marcel Halstenberg (s. 27. syyskuuta 1991 Laatzen) on saksalainen jalkapalloilija. Hän on pelipaikaltaan vasen laitapuolustaja. Hän edustaa 2. Bundesliigassa pelaavaa Hannoveria ja on pelannut myös Saksan maajoukkueessa. Halstenberg pelasi Hannover 96:n ja Borussia Dortmundin reservijoukkueissa kunnes hän siirtyi kesällä 2013 St. Pauliin, jossa hän pelasi runsaan kahden kauden aikana 2. Bundesliigassa 54 ottelua ja teki niissä kuusi maalia. Elokuussa 2015 Halstenberg siirtyi RB Leipzigiin, jossa hän ensimmäisellä kaudellaan pelasi 2. Bundesliigassa 24 ottelua ja teki niissä kaksi maalia. Keväällä 2016 Leipzig nousi Bundesliigaan. Seitsemällä pääsarjakaudellaan Halstenberg pelasi Leipzigissa kausittain 30, 15, 28, 29, 24, 8 ja 31 ottelua loukkaantumisen pilattua toisen kauden kevätpuoliskon ja kuudennen kauden sekä teki kaudella 2017–2018 kaksi, kahdella seuraavalla kaudella kummallakin kolme ja kaudella 2020–2021 jälleen kaksi maalia sekä kausilla 2021–2022 ja 2022–2023 yhden maalin. Hän on pelannut Mestarien liigassa neljänä kautena 20 ja Eurooppa-liigassa kahtena kautena kahdeksan ottelua. Hän siirtyi 2. Bundesliigan Hannoveriin kesällä 2023. Halstenberg pelasi Saksan maajoukkueessa ensimmäisen ottelunsa marraskuussa 2017 Englantia vastaan. Hän palasi maajoukkueeseen maaliskuussa 2019 ja on heinäkuun 2023 loppuun mennessä pelannut yhdeksän maaottelua. Hän pelasi vuonna 2021 järjestetyissä EM- kilpailuissa 27 minuuttia ottelussa Portugalia vastaan. Hän teki maalin syyskuussa 2019 EM-karsintaottelussa Pohjois-Irlantia vastaan. == Lähteet == == Aiheesta muualla == Luokka:Saksalaiset jalkapalloilijat Luokka:Vuonna 1991 syntyneet Luokka:Elävät henkilöt
Vaaleakehrääjä

Vaaleakehrääjä (Eleothreptus candicans) on kehrääjiin kuuluva lintulaji. Lajia tavataan Etelä-Amerikasta ja se on uhanalainen. ==Koko ja ulkonäkö== Vaaleakehrääjä voi kasvaa 19–23 cm pitkäksi ja naaras on hieman koirasta suurempi. Sukupuolet eroavat toisistaan ulkonäöltään. Vaaleakehrääjäkoiras on yleisväritykseltään harmahtavanruskea. Päälaki on harmaa ja silmienympärystä on tummempi. Naamassa on valkoinen viiksijuova. Siipien ja pyrstön alpuolen väri on valkoinen. Rinta on ruskea ja verkkokuvioinen muuttuen vatsaa kohden valkoiseksi. Vaaleakehrääjänaaras on koirasta ruskeampi ja siivissä tai pyrstössä ei ole valkoista vaan mustia raitoja. Vatsa on punaruskea. ==Levinneisyys ja elinympäristö== Vaaleakehrääjää tavataan paikoitellen Brasiliasta, Boliviasta ja Paraguaysta. Sen elinympäristöä ovat alankojen kosteat savannit, joilla kasvaa paikoitellen puita. Usein niitä esiintyy muurahais- tai termiittikekojen läheisyydessä. Vaaleakehrääjä syö lentäviä hyönteisiä. Lintu elää pareittain ja pesimäkausi kestää syyskuulta tammikuulle. Kannan kooksi arvioidaan 600-1 700 yksilöä ja se luokitellaan vaarantuneeksi. Vaaleakehrääjää uhkaa elinympäristön häviäminen laiduntamisen ja eukalyptusviljelmien istuttamisen vuoksi. ==Lähteet== Luokka:Kehrääjät Luokka:Uhanalaiset linnut
Kairakääpä

Kairakääpä (Antrodia primaeva) on hyvin harvinainen, pohjoinen kääpälaji. Se on luokiteltu uhanalaiseksi (VU), mihin ovat johtaneet vanhojen metsien, metsäpalojen ja lahopuiden väheneminen. Punaisen kirjan verkkopalvelu Kairakäävän itiöemät ovat pienikokoisia ja resupinaattisia tai puoliresupinaattisia. Tuoreena kääpä on pehmeä ja vahamaisen kuultava, kuivana liitumaisen hauras. Puoliresupinaattisen muodon yläpinta on mattainen, kermanvärinen tai ruosteruskeilla laikuilla. Pillipinta on tuoreena valkoinen, vanhetessaan hieman ruskeasävyinen ja kuivana kellertävä tai ruosteenruskea. Pillit ovat kulmikkaita, ja niitä on 1–4 millimetrillä, joukossa on myös isompia pitkulaisia pillejä. Isäntäpuuna on mänty, jonka keloissa ja kannoissa yksivuotiset itiöemät kasvavat aikaisin kesällä. == Katso myös == *Käävät metsien suojeluarvon indikaattoreina == Lähteet == == Aiheesta muualla == *Laji.fi: Kairakääpä (Antrodia primaeva) *Kairakääpä. SYKEn lajiesittelyt. www.ymparisto.fi/Lajit. Päivitetty 4.12.2014. Luokka:Fomitopsidaceae Luokka:Ruskolahosienet
Luca Waldschmidt

Gian-Luca Waldschmidt (s. 19. toukokuuta 1996 Siegen) on saksalainen jalkapalloilija. Hän on pelipaikaltaan hyökkääjä. Hän edustaa Bundesliigassa pelaavaa Freiburgia ja on pelannut myös Saksan maajoukkueessa. Waldschmidt nousi Eintracht Frankfurtin junioreista edustusjoukkueeseen keväällä 2015. Hän pelasi joukkueessa 15 bundesliigaottelua. Kesällä 2016 hän siirtyi Hamburger SV:hen, jossa hän pelasi kahden kauden aikana Bundesliigassa 35 ottelua ja teki niissä kaksi maalia. Kesällä 2018 Waldschmidt siirtyi Freiburgiin, jossa hän ensimmäisellä kaudellaan pelasi Bundesliigassa 30 ottelua ja teki niissä yhdeksän maalia. Kaudella 2019–2020 hän pelasi 23 liigaottelua ja teki niissä seitsemän maalia. Waldschmidt on pelannut useissa Saksan juniorimaajoukkueissa. Alle 21-vuotiaiden EM-kilpailuissa 2019 hän oli turnauksen paras maalintekijä seitsemällä maalillaan. Saksa saavutti turnauksessa hopeaa. Saksan A-maajoukkueessa Waldschmidt pelasi ensimmäiset ottelunsa lokakuussa 2019 ystävyysottelussa Argentiinaa ja EM- karsintaottelussa Viroa vastaan sekä marraskuussa 2019 EM-karsintaottelussa Valko-Venäjää vastaan. Luca Waldschmidtin isä Wolfgang Waldschmidt pelasi 1980-luvulla 2. Bundesliigassa Darmstadtin joukkueessa. == Lähteet == Luokka:Saksalaiset jalkapalloilijat Luokka:Vuonna 1996 syntyneet Luokka:Elävät henkilöt
Flora of China

Flora of China, suomeksi Kiinan kasvisto, on tieteellinen julkaisu, jonka tarkoituksena on kuvata Kiinassa kasvavia kasveja. Ensimmäinen numero julkaistiin 1994 ja vuodesta 2004 lähtien se on ollut saatavilla verkossa. Yhteistyöhankkeen tarkoituksena on esitellä englanniksi 31 000 kiinalaista putkilokasvia. Luku sisältää noin 8 000 taloudellisesti tärkeää ja lääkekasvia sekä noin 7 500 puuta ja pensasta. Flora of China sisältää kasvien kuvauksen lisäksi niiden tunnisteet, tärkeimmät synonyymit, fenologian, levinneisyyden Kiinan provinsseissa, lyhyet lausunnot Kiinan ulkopuolisesta levinneisyydestä ja huomautukset ongelmallisten taksonien rajaamisesta. Flora of China Illustrations -sarjassa on havainnollistettu piirroksin noin 65 prosenttia Flora of Chinan lajeista. Monet näistä julkaisuista ovat suurimpia viivapiirustuskokoelmia, joita on maailmassa koskaan julkaistu eri suvuista tai heimoista. == Lähteet == == Aiheesta muualla == Luokka:Biologiset tietokannat Luokka:Aasian kasvisto Luokka:Kasvitaksonomia
Kaarlo Oskari Kivekäs

Kaarlo (Kalle) Oskari Kivekäs (15. syyskuuta 1880 Sysmä – 3. lokakuuta 1957 Lahti) oli suomalainen kauppaneuvos ja lehtikustantaja. Kuka kukin on 1954Kaarlo Oskari Kivekkään hautakivi Lahden vanhalla hautausmaalla, Suomen Sukututkimuseura Hautakirjoituksia ja hautakuvia Kivekkään vanhemmat olivat Tuomas Pihamaa ja Liisa Johanneksentytär. Hän oli Valtion rautateiden liikenneosaston palveluksessa 1900–1911 ja Henkivakuutusyhtiö Suomen Lahden piirin asioimistonhoitajana 1911–1914. Hän johti sitten vuodesta 1914 Etelä- Suomen Sanomain Kirjapaino Osakeyhtiötä (vuodesta 1940 Esan Kirjapaino Oy), joka julkaisi Lahdessa Etelä-Suomen Sanomia sekä vuodesta 1945 Heinolassa Itä- Häme-lehteä. Etelä-Suomen Sanomat -lehti muodostettiin kun 1909 perustettu Lahden Sanomat ja loviisalainen Uusmaalainen-lehti yhdistyivät. Lehti siirtyi sitten vähitellen kokonaan Kivekkään suvun omistukseen, kun Kaarlo Oskari Kivekäs osti pienosakkaita pois. Kivekäs oli myös Lahden Puunjalostus Oy:n johtajana vuodesta 1923 alkaen. Hän sai kauppaneuvoksen arvon 1950.Täydentäviä yhtiötietoja, Etelä-Suomen Sanomain Kirjapaino Osakeyhtiö, Pörssitieto G. KockOmistajanvaihdos ei muuta linjaa, Etelä-Suomen Sanomat-lehden pääkirjoitus 1.10.2016 Kivekäs oli Lahden kaupungin rahatoimikamarin jäsenenä 1919–1928, Lahden liikemiesten yhdistyksen hallituksen varapuheenjohtajana 1920–1946 sekä Lahden kauppakamarin puheenjohtajana vuodesta 1941. Kivekäs oli naimisissa vuodesta 1906 Hulda Richterin kanssa. Heidän poikansa oli varatuomari, lehtikustantaja Ossi Kivekäs. Kaarlo Oskari Kivekäs on haudattu Lahden vanhalle hautausmaalle Radiomäelle. == Lähteet == == Aiheesta muualla == * Oskari Kivekäs : Maailmansodan muistomerkit Lontoossa, Suomen Kuvalehti, 01.05.1926, nro 18, s. 30, Kansalliskirjaston digitaaliset aineistot Luokka:Suomalaiset lehdenkustantajat Luokka:Kauppaneuvokset Luokka:Vuonna 1880 syntyneet Luokka:Vuonna 1957 kuolleet
Hildur Guðnadóttir

Hildur Ingveldardóttir Guðnadóttir (s. 4. syyskuuta 1982 Reykjavik) on islantilainen Oscar-palkittu säveltäjä ja muusikko. Hän on klassisesti koulutettu sellisti. Hän on soittanut muun muassa seuraavien bändien kanssa: Pan Sonic, Throbbing Gristle, Múm ja Stórsveit Nix Noltes. Hildur on tunnettu myös säveltäjänä. Hän on säveltänyt musiikkeja muun muassa minisarjaan Chernobyl (2019), sekä elokuvaan Joker (2019), josta hänet palkittiin parhaan musiikin Oscar-palkinnolla. == Katso myös == * Joker: Original Motion Picture Soundtrack == Aiheesta muualla == * Luokka:Islantilaiset sellistit Luokka:Islantilaiset säveltäjät Luokka:Vuonna 1982 syntyneet Luokka:Elävät henkilöt
Rauno Sappinen

Rauno Sappinen (s. 23. tammikuuta 1996 Tallinna) on virolainen jalkapalloilija. Hän on pelipaikaltaan hyökkääjä. Hän on edustanut kotimaassaan Floraa mutta pelannut tammikuusta 2018 alkaen lainalla ensin belgialaisessa Beerschot Wilrijkissa, sitten alankomaalaisessa Den Boschissa ja elokuusta 2019 lähtien slovenialaisessa Domžalessa. Sappinen on pelannut useissa Viron juniorimaajoukkueissa. Hän pelasi Viron A-maajoukkueessa ensimmäisen kerran marraskuussa 2015 ystävyysottelussa Georgiaa vastaan. Lokakuun 2019 loppuun mennessä hän on pelannut 25 maaottelua. Hän on tehnyt maalin marraskuussa 2016 Saint Kitts ja Nevisiä vastaan ja marraskuussa 2017 Maltaa vastaan. == Lähteet == Luokka:Virolaiset jalkapalloilijat Luokka:Vuonna 1996 syntyneet Luokka:Elävät henkilöt
Puskás Arena

Puskás Arena on jalkapallostadion Budapestissa, Unkarissa. Stadion on rakennettu entisen Puskás Ferenc Stadionin tilalle, jonka purkaminen saatiin päätökseen lokakuussa 2016. Uuden stadionin rakentaminen aloitettiin vuonna 2017 ja avattiin 15. marraskuuta 2019 Unkarin ja Uruguayn ystävyysottelun yhteydessä. Stadionin kapasiteetti on 67 889. Stadion on nimetty unkarilaisen jalkapallolegendan Ferenc Puskásin mukaan. Stadion on yksi vuoden 2020 jalkapallon Euroopan-mestaruuskilpailujen pelipaikoista. ==Historia== ===Suunnittelu ja rakentaminen=== Ensimmäiset suunnitelmat uudesta Puskás Ferenc Stadionista tehtiin vuonna 2011. Vanha stadion oli päässyt huonoon kuntoon, jonka vuoksi se oli kelvoton jalkapallo-otteluiden järjestämiseen. Vanhan stadionin purkaminen aloitettiin helmikuussa 2016 ja se saatiin päätökseen saman vuoden elokuussa. Helmikuussa 2017 stadionin kustannukset nousivat 100 miljardista forintista 190 miljardiin forinttiin. ==Lähteet== Luokka:Unkarin jalkapallostadionit Luokka:Budapestin rakennukset ja rakennelmat Luokka:Budapestin urheilu
ZIP (täsmennyssivu)

ZIP voi tarkoittaa seuraavia: * ZIP, tiedostomuoto * Zig-zag in-line package, muistimoduulityyppi * Zip the Pinhead, sirkustaiteilija * ZIP-koodi, Yhdysvalloissa käytössä oleva postinumerojärjestelmä * Zip, entinen kanadalainen lentoyhtiö * Iomega Zip, tiedon tallennukseen käytetty asema ja levykemuoto * PKZIP, ZIP-pakkausohjelma
Ōzu

Ōzu () on Japanin kaupunki Shikokun saarella Ehimen prefektuurissa. Se sijaitsee prefektuurin länsiosassa Seton sisämeren Iyonmeren rannikolla. Kaupunki on rakentunut Ōzun altaalle Hijijoen varrelle. Siihen kuuluu myös noin 13 kilometrin päässä Shikokun rannikolta sijaitseva Aoshiman saari. Ōzulle on annettu lempinimi ”Iyon pikku Kioto” säilyneen vanhan kaupunkirakenteensa ansiosta. Ōzussa on 42 785 asukasta (lokakuussa 2019) ja sen pinta-ala on 432,22 neliökilometriä. Ōzu kehittyi historiallisesti jokistamana ja Edo-kaudella vuodesta 1617 lähtien linnanaluskaupunkina Katō- klaanin hallinnassa. Kaupunkioikeudet Japanin nykyisen kunnallishallinnon piirissä Ōzu sai vuonna 1954 laajan kuntaliitoksen myötä. Vuonna 2005 kaupunkiin liitettiin Nagahaman ja Hijikawan maaseutukaupungit sekä Kawaben kyläkunta. Niistä Iyonmeren rannalla sijaitseva Nagahama toimi Ōzun daimiokunnan kauppasatamana. Perinteisiä elinkeinoja alueella olivat japaninvahan ja japaninpaperin valmistus, Meiji-kaudelle tultaessa silkin viljely ja kehruu. Nykyisin kaupungissa harjoitetaan muun muassa riisin, vihannesten, siitakesienien ja japaninkastanjan viljelyä sekä kalastusta ja metsätaloutta. Sinne on kehittynyt myös elintarvike-, muovi- ja elektroniikkateollisuutta. Ōzun nähtävyyksiin kuuluvat vanhan kaupunkimiljöön lisäksi Ōzun linna, jonka keskustorni rakennettiin uudelleen vuonna 2004, kesäisin järjestettävä Hijijoen merimetsokalastus, useat buddhalaiset temppelit ja Garyūn vuoristohuvila. Osa kaupungista kuuluu Seton sisämeren kansallispuistoon. Ōzua palvelevat JR Shikokun Yosan-linja ja Uchiko-linja. == Kuvia == Tiedosto:大洲の町並 - a street of ooz town - panoramio.jpg|Katu Ōzussa Tiedosto:Syusekizi02.jpg|Shusseki-ji Tiedosto:長浜大橋 - panoramio.jpg|Nagahaman suursilta Tiedosto:20150914 hijikawa-river.jpg|Hijijoki Ōzussa == Lähteet == == Aiheesta muualla == * Kaupungin internetsivut Luokka:Ehimen prefektuurin kaupungit
Draken (kuunari)

Draken oli suomalainen kolmimastoinen moottorikuunari (toisten lähteiden mukaan moottorikaljaasi), joka haaksirikkoutui 11. marraskuuta 1929 Utön lähellä, jolloin 5 miehistön jäsentä menehtyi. Draken oli puutavaralastissa matkalla Oulusta etelään kohti Kööpenhaminaa, kun myrsky yllätti sen Utön tienoilla täyttäen laivan vedellä. Laivan kapteeni Niilo Saarinen yritti kääntää aluksen kohti Utön majakkaa, mutta vesilasti teki aluksesta ohjauskyvyttömän. Draken pysyi kuitenkin purjeiden avulla suunnassa, mutta pian myös laivan apukone ja pilssivesipumput pysähtyivät. Draken törmäsi noin 500 metrin päässä Utön saaresta sijainneeseen Örebådanin kallioluotoon ja murskautui samalla. Laivan 11 hengen miehistöstä menehtyi viisi miestä ennen kuin Utön saarelaiset pääsivät myrskyn laannuttua kahden päivän kuluttua pelastamaan luodolla olleet miehet. Pelastustyössä mukana olleet saivat tasavallan presidentin myöntämän hengenpelastusmitalin ja tapaus vaikutti meripelastustoiminnan kehittämiseen. Drakenin kapteenista Niilo Saarisesta tuli myöhemmin Suomen Meripelastusseuran pitkäaikainen päällikkö. Utön saaren Kesnäsin niemeen on pystytetty Drakenin haaksirikon muistomerkki. Öröbodan etelä- ja lounaispuolella on meren pohjassa vielä hylyn jäänteitä kuten potkurinakseli. Vakkasuomalaisia purjealuksia ja laivanvarustajia : Kaljaasi Draken Hylyt.net : DrakenMurhenäytelmä Utön luona, Helsingin Sanomat 13.11.1929, nro 308, s. 5, Kansalliskirjaston digitaaliset aineistot Draken oli rakennettu 1919 Dragsfjärdissä. Kuunarin pituus oli 42,96 metriä, leveys 10,02 metriä ja vetoisuus 296 nettorekisteritonnia. Laivalla oli purjeiden lisäksi 60 hevosvoiman apukone. Kuunari ostettiin 1929 Uuteenkaupunkiin, ostajina olivat kauppias J. E. Tervanen ja merikapteeni Niilo Saarinen. == Lähteet == Luokka:Suomalaiset purjelaivat Luokka:1920-luvun onnettomuudet Suomessa Luokka:Laivaonnettomuudet Suomessa Luokka:Vuoden 1929 onnettomuudet Luokka:Itämeren hylyt
Lyhytkuonomerihevonen

Lyhytkuonomerihevonen (Hippocampus hippocampus) on merineulojen (Syngnathidae) heimoon ja merihevosten (Hippocampus) sukuun kuuluva kalalaji. Sitä tavataan läntisellä Atlantin valtamerellä ja Välimerellä korkeintaan 60 metrin syvyisessä vedessä. Lyhytkuonomerihevonen on tavallisesti 7–13 senttimetrin mittainen ja enintään 15 senttimetrin mittainen. Lajilla on pieni kuono, joka on yleensä mitaltaan vain kolmasosan pään mitasta. Lyhytkuonomerihevonen tulee sukukypsäksi keskimäärin 7,7 senttimetrin mittaisena. Lajin elinikä on keskimäärin vain 3–5 vuotta. Lyhytkuonomerihevonen kuuluu CITES-sopimuksen II- liitteeseen. Lajin ravintoa ovat muun muassa suolalehtijalkaiset, plankton, pienet äyriäiset ja pienet kalat. == Lähteet == Luokka:Merineulat
Spiral (vuoden 2021 elokuva)

Spiral (tunnetaan myös nimillä Spiral: From the Legacy of Saw ja Spiral: From the Book of Saw) on vuonna 2021 ensi-iltansa saanut yhdysvaltalainen kauhuelokuva, jonka on ohjannut Darren Lynn Bousman. Elokuva on Saw- elokuvasarjan yhdeksäs sovitus. Sen pääosissa ovat Chris Rock, Max Minghella, Marisol Nichols ja Samuel L. Jackson. Elokuva seuraa ylimielistä etsivää Zeke Banksiä (Chris Rock), joka etsii Jigsaw-murhaajan jäljittelijää. Elokuvan oli määrä saada ensi-iltansa toukokuussa 2020, mutta ensi-iltaa jouduttiin siirtämään koronaviruspandemian takia. Spiral sai ensi-iltansa Yhdysvalloissa 14. toukokuuta 2021 ja se saa ensi-iltansa Suomessa 19. toukokuuta 2021. Elokuva sai ristiriitaisen vastaanoton kriitikoilta, jotka kehuivat elokuvan roolisuorituksia ja elokuvasarjan uutta suuntaa, mutta kritisoivat tarinan toteutusta ja rytmitystä. Elokuvan soundtrack-EP:n on luonut rap-artisti 21 Savage. EP sisältää muun muassa 21 Savagen singlen ”Spiral”, joka kuullaan elokuvan lopputeksteissä. == Näyttelijät == == Lähteet == == Aiheesta muualla == * Virallinen sivusto * * * Luokka:Vuoden 2021 yhdysvaltalaiset elokuvat Luokka:Yhdysvaltalaiset kauhuelokuvat Luokka:Yhdysvaltalaiset rikoselokuvat Luokka:Sarjamurhaajaelokuvat Luokka:Darren Lynn Bousmanin ohjaamat elokuvat Luokka:Saw-elokuvat
Huawei Honor Band 5

Honor Band 5 on Huawein vuonna 2019 julkaistu aktiivisuusranneke. Se on saatavilla kolmena eri värillä ja on sekä Android- että iOS-yhteensopiva. Honor Band 5 painaa 22,7 grammaa ja sen ranneke on silikonia. Siinä ei ole fyysisiä näppäimiä. Tämän takia sen ollessa sammuksissa käynnistäminen vaatii kytkemistä laturiin. Honor Band 5:ssä on kosketusnäyttö ja sen alapuolella ympyrän muotoinen painike näytön herättämistä ja nukkumaan laittamista varten. Näytön halkaisija on 0,95 tuumaa, se on hieman kaareva ja sen näyttötarkkuus on 282 pikseliä. == Lähteet == Luokka:Huawei
Naisten yleisluistelun maailmanmestaruuskilpailut 1938

Yleisluistelun naisten maailmanmestaruuskilpailut 1938 käytiin Oslossa 9.–10. helmikuuta. Osallistujia oli 10, joista kuusi Norjasta ja yksi Suomesta, Yhdysvalloista, Hollannista ja Saksasta. Kilpailupaikka oli Frogner-stadion. == Tulokset == Sija Kilpailija Maa 500 m 3 000 m 1 000 m 5 000 m Pisteet Laila Schou Nilsen 50,7 (1.) 6.06,4 (4.) 1.40,3 (1.) 9.46,2 (3.) 220,537 Verné Lesche 54,0 (5.) 5.53,7 (1.) 1.45,7 (6.) 9.43,6 (1.) 224,160 Synnøve Lie 53,9 (4.) 6.01,4 (2.) 1.44,8 (4.) 9.44,7 (2.) 225,003 Maddy Horn 51,2 (2.) 6.17,7 (5.) 1.43,4 (2.) 10.18,6 (5.) 227,710 Undis Blikken 55,5 (6.) 6.05,8 (3.) 1.44,4 (3.) 9.53,1 (4.) 227,977 Gonne Donkers 53,3 (3.) 6.25,3 (6.) 1.45,1 (5.) 10.24,5 (6.) 232.517 Ruth Hiller Saksa 56,7 (7.) 6.43,6 (7.) 1.51,3(7.) 10.42,5 (7.) 243,867 Edith Kleven 58,1 (9.) 6.52,1 (8.) 1.54,1 (8.) 10.43,7 (8.) 248,203 \- Inger Jørgensen 57,8 (8.) 6.55,2 (9.) 1.57,9 (9.) NS - \- Ingeborg Larsen 58,5 (10.) NF 1.59,6 (10.) NS - == Lähteet == * Uitslag WK Allround 1938 vrouwen Schaatsstatistieken.nl === Viitteet === Luokka:Pikaluistelun maailmanmestaruuskilpailut Luokka:Vuoden 1938 pikaluistelu Luokka:Norjan urheilutapahtumat Luokka:Norjan pikaluistelu Luokka:Oslon urheilu
Lidija Selihova

Lidija Matvejevna Selihova (, 19. maaliskuuta 1922 Pietari – 7. helmikuuta 2003) oli neuvostoliittolainen pikaluistelija. Hän oli mukana ensimmäisen kerran vuoden 1948 MM-kisoissa, jolloin Neuvostoliitto tuli mukaan MM- kisoihin. Hän voitti urallaan kaksi kertaa maailmanmestaruuden eli vuosina 1952 ja 1954. Neuvostoliittolaiset kilpailivat yleisluistelun naisten MM- kilpailuissa ensimmäisen kerran Turussa vuonna 1948. Selihova oli yhteispisteissä hopealla maannaisessa Isakovan jälkeen. Selihova oli noussut toisen maailmansodan jälkeen kohti kansallista kärkeä niin, että vuoden 1947 Neuvostoliiton mestaruuskisoissa hän oli kolmas ja vuonna 1948 toinen.Speed Skating News Neuvostoliitossa kisa oli kansallisesti kova. Omalla urallaan hän saavutti Neuvostoliiton yleisluistelun mestaruuskisoissa kolme mitalia eli vuonna 1947 pronssia sekä vuosina 1948 ja 1954 hopeaa. Vuonna 1953 hänen onnistui rikkoa 1 000 metrin ME Medeon radalla Alma Atassa. Mestaruudet Selihovalle tuli vuosina 1952 ja 1954. Hän saavutti pronssia vuonna 1953 ja uudelleen vielä vuonna 1957. Hän lopetti uransa vuonna 1959.Биографии знаменитых спортсменов. Селихова Лидия Матвеевна Urallaan hän edusti vuoteen 1956 asti Leningradin Zenithiä ja sen jälkeen Leningradin Trudia. == Parhaat tulokset == Matka Aika Ajankohta Paikka 500 metriä 47,30 19. tammikuuta 1954 Alma-Ata Medeo 1 000 metriä 1.36,40 30. tammikuuta 1953 Alma-Ata Medeo 1 500 metriä 2.29,00 30. tammikuuta 1953 Alma-Ata Medeo 3 000 metriä 5.19,30 19. tammikuuta 1954 Alma-Ata Medeo 5 000 metriä 9.10,60 26. tammikuuta 1953 Alma- Ata Medeo == Lähteet == Luokka:Neuvostoliittolaiset pikaluistelijat Luokka:Vuonna 1922 syntyneet Luokka:Vuonna 2003 kuolleet
Huawei P30

Huawei P30 on Huawein maaliskuussa 2019 julkaisema älypuhelin. Siinä on Android 9.0 Pie -käyttöjärjestelmä, joka on päivitettävissä Android 10.0 Q -versioon. == Tekniset tiedot == Huawei P30 -puhelimessa on 6 tai 8 gigatavua keskusmuistia ja tallennustilaa joko 64, 128 tai 256 gigatavua. Tallennustila on laajennettavissa enintään 256 gigatavun Nano Memory -muistikortilla. Puhelimessa on 6,1 tuuman OLED-näyttö ja prosessorina on kahdeksan ytiminen prosessori. Takakameroina on 40, 8 ja 16 megapikselin kamerat ja etukamerana on 32 megapikselin kamera. Akkua on 3 650 milliampeerituntia. Puhelimessa on näytönalainen sormenjälkitunnistin. Laite on suojattu pölyltä sekä roiskeilta ja sen IP-luokitus on 53. == Lähteet == P30 Luokka:Vuoden 2019 matkapuhelimet Luokka:Android-pohjaiset laitteet
Chitrakoot

Chitrakoot on Intian Madhya Pradeshin osavaltiossa Uttar Pradeshin rajalla sijaitseva noin 23 000 asukkaan kaupunki. Kaupunki on hindulaisten pyhiinvaelluskohde, koska Ramayanan mukaan Rama oli karkotettuna Chitrakootissa yli vuosikymmenen. Madhya Pradeshin osavaltio on pyrkinyt panostamaan alueen uskonnolliseen turismiin, ja siksi alueen kehittämistä tuetaan. Chitrakootista Amarkantakiin on suunnitteilla nelikaistainen moottoritie, joka yhdistäisi sen osavaltion muihin mytologisesti merkittäviin paikkoihin. Madhya Pradeshin korkein oikeus pyysi vuonna 2015 arkeologeja selvittämään tulisiko mytologian mainitsemia paikkoja suojella. Vuoden 2011 väestönlaskennan mukaan Chitrakootin väkiluku on 23 316 henkeä. Asukkaista 99 prosenttia on hindulaisia. ==Lähteet== Luokka:Madhya Pradeshin kaupungit Luokka:Hindulaisuuden pyhät paikat
Poem To A Horse

«Poem to a Horse» on kolumbialaisen laulajan ja lauluntekijän Shakiran esittämä kappale, joka on julkaistu hänen albumiltaan Laundry Service. Vaikka kappaleen studioversio ei ole yhtä tunnettu kuin Tour of the Mongoose -kiertueen versio (Live & Off The Record -albumilta), se on suosittu, varsinkin sen musiikkivideo, joka onnistui saavuttamaan MTV:n top 100 toivekappaleen listan sijan 46 vuonna 2004. Musiikkivideo saavutti myös MTV:n 50 eniten netissä toivottujen musiikkivideoiden listalla sijan 25 Pohjois- Amerikassa ja toisen sijan Etelä-Amerikassa. Last.fm-palvelussa "Poem to a Horse" on Shakiran yhdeksänneksi kuunnelluin kappale. == Kappaleen tiedot == Kappaleella Shakira laulaa rakkaudestaan huumeriippuvaiseen. Ja koska huumeriippuvainen ei välitä hänestä, hän päättää jättää hänet. Kappaleessa kuvaillaan Shakiran ajatuksia tästä henkilöstä, esimerkiksi: > You keep on aiming for the top, and quit before you sweat a drop. > Feed your empty brain with your hydroponic pot. Käännös: Tavoittelet > huippua, mutta luovutat ennen kuin ehdit hikoilla pisaraakaan. > > Ruokit tyhjiä aivojasi vesiviljelyruukustasi Kappaleen musiikkivideo on live-esitys, jolla on 5,5 miljoonaa katselua Shakiran virallisella YouTube-kanavalla. == Kappalelistat == === Poem To A Horse === # «Poem To A Horse» # «Poem To A Horse» [Live] === Poem To A Horse - Whenever, Wherever Live === # «Poem To A Horse» [Live] # «Whenever, Wherever» [Live Radio Edit] # «Whenever, Wherever» [Live] ==Lähteet== Luokka:Shakiran kappaleet Luokka:Vuoden 2004 kappaleet
Moussa Travélé

Moussa Bleni Travélé (k. 1941) oli malilainen tulkki ja kirjailija. Moussa Travélé syntyi Ségoussa 1800-luvun lopulla. Hän työskenteli Ranskan Sudanin siirtomaahallinnon tulkkina ja sai ansioistaan kunnialegioonan arvomerkin. Travélé oli yksi ensimmäisistä afrikkalaisista kansatieteen, kielen ja suullisen perinteen tutkijoista. Hän julkaisi muun muassa bambaran kielenoppaan vuonna 1910, pienen bambaran sanakirjan vuonna 1913 ja kansanperinnekokoelman Proverbes et contes bambara vuonna 1923. Travélé teki yhteistyötä kielitieteilijä Maurice Delafossen ja kansatieteilijä Henri Labouretin kanssa. Hänet valittiin Ranskan siirtomaatutkimuksen akatemian jäseneksi vuonna 1922. Malin presidentin Modibo Keïtan puoliso Mariam Travélé oli Moussa Travélén tytär. ==Lähteet== Luokka:Malilaiset kirjailijat Luokka:Tulkit Luokka:Syntymävuosi puuttuu Luokka:Vuonna 1941 kuolleet
Suomen Lottaperinneliitto

Suomen Lottaperinneliitto ry on Lotta Svärdin perinteen vaalimiseen keskittynyt yhdistys. Siihen kuuluu useita jäsenyhdistyksiä, ja se on Naisten Valmiusliitto ry:n jäsenyhdistys.Suomen Lottaperinneliitto ==Lähteet== Luokka:Suomalaiset kulttuurijärjestöt Luokka:Lotat
Vishva Hindu Parishad

Vishva Hindu Parishad (lyh. VHP) eli maailman hinduneuvosto on hindunationalistinen järjestö, joka perustettiin vuonna 1964. Järjestön perustajat olivat muun muassa Rashtriya Swayamsevak Sangh -järjestön johtajia, jotka halusivat uudella järjestöllä auttaa hindulaisuutta puolustautumaan vieraita uskontoja ja aatteita vastaan sekä vahvistamaan hindulaista identiteettiä. VHP:n suurimpina uhkina pitämät uskonnot ja aatteet olivat kristinusko, islam ja kommunismi. Vuonna 2018 Yhdysvaltain keskustiedustelupalvelu CIA luokitteli VHP:n ja sen nuorisojärjestön Bajrang Dalin militanteiksi uskonnollisiksi järjestöiksi, mitä VHP:n johto on ankarasti vastustanut. 1980-luvulla VHP alkoi yhdessä RSS:n kanssa osallistumaan politiikkaan Intian kansanpuolueen puolella. Vishva Hindu Parishad saavutti julkisuutta varsinkin vaatimuksellaan Raman temppelin rakentamiseksi Ayodhyaan Baburin moskeijan paikalle. Moskeijan hävittäminen vuonna 1992 ei, järjestön pettymykseksi, johtanut temppelin rakentamiseen. Vuosien 1999–2004 hindunationalistinen hallitus ei ajanut temppeliasiaa eteenpäin, minkä vuoksi VHP siirtyi kritisoimaan pääministeri Atal Bihari Vajpayeeta. Intiassa VHP on harjoittanut runsaasti hyväntekeväisyyttä, perustanut suojapaikkoja lehmille, terveyskeskuksia ja kouluttanut hindupappeja sekä avustanut luonnononnettomuuksien uhreiksi joutuneita osavaltioita. Sosiaalisen työnsä osalta järjestö on sotkeutunut myös uskonnollisiin väkivaltaisuuksiin, jotka ovat kohdistuneet enimmäkseen muslimeita ja kristittyjä vastaan. Vishva Hindu Parishadin naisjärjestö tunnetaan nimellä Durga Vahini eli suomeksi Durgan armeija. ==Lähteet== Luokka:Hindunationalismi Luokka:Uskonnolliset järjestöt
Kieffer Moore

Kieffer Moore (s. 8. elokuuta 1992 Torquay) on walesilainen jalkapalloilija. Hän on pelipaikaltaan hyökkääjä. Hän edustaa Englannin mestaruussarjassa pelaavaa Sheffield Unitedia ja on pelannut myös Walesin maajoukkueessa. Moore on edustanut urallaan yli kymmentä eri seuraa. Englannin mestaruussarjassa hän on pelannut Yeovil Townissa kaudella 2013–2014, Ipswich Townissa kevätkaudella 2017, Barnsleyssa kevätkaudella 2018, Wigan Athleticissa kaudella 2019–2020 ja Cardiff Cityssä kausilla 2020–2022. Tammikuun 2022 lopussa hän siirtyi Bournemouthiin, joka nousi mestaruussarjasta kaudeksi 2022–2023 Valioliigaan. Moore pelasi kauden aikana Valioliigassa 27 ottelua. Hän teki maalin elokuussa ensimmäisessä valioliigaottelussaan Aston Villaa vastaan, kaksi maalia lokakuussa Tottenham Hotspuria vastaan ja yhden maalin marraskuussa Evertonia vastaan. Hän on pelannut mestaruussarjassa 155 ottelua ja tehnyt niissä 47 maalia. Syksyllä 2015 hän pelasi yhdeksän ottelua Norjan pääsarjassa Tippeligaenissa Viking Stavangerin joukkueessa. Moore pelasi yhden ottelun Englannin C-maajoukkueessa vuonna 2016. Ensimmäisen ottelunsa Walesin A-maajoukkueessa hän pelasi syyskuussa 2019 ystävyysottelussa Valko-Venäjää vastaan. Hän teki maalin toisessa maaottelussaan EM-karsinnassa Slovakiaa vastaan lokakuussa 2019. Hän on pelannut vuoden 2023 loppuun mennessä 39 A-maaottelua, joista 28 ottelua avauskokoonpanossa, ja tehnyt niissä 12 maalia. Kesän 2021 EM-kilpailuissa hän pelasi neljä ottelua ja teki 1–1-tasoitusmaalin alkulohko-ottelussa Sveitsiä vastaan. MM-kilpailuissa 2022 hän tuli vaihdosta kentälle Walesin ensimmäisen ottelun puolivälissä ja pelasi täydet minuutit kahdessa muussa ottelussa. == Lähteet == Luokka:Walesilaiset jalkapalloilijat Luokka:Vuonna 1992 syntyneet Luokka:Elävät henkilöt
Hämeenkylä (Perniö)

Hämeenkylä on kylä Salon kaupungin Perniössä. Kylä sijaitsee aivan Perniön kirkonkylän kupeessa, sen pohjoispuolella. Hämeenkylä sijaitsee Perniönjoen länsirannalla kirkonkylän pohjoisreunalla. Kylä on syntynyt Johanneslundin kartanon ympäristöön vanhan kuninkaantien varrelle. Kartano talousrakennuksineen on näyttävällä paikalla kylänmäellä ja muu asutus on levittäytynyt peltoalueiden reunamille kumpareille ja rinteiden reunoille. Myös kirkonkylän taajama-asutus ulottuu Hämeenkylään. Kylän kyläalue ulottuu Perniönjokilaaksosta soiden yli länteen Joutnaan saakka, jossa sijaitsee pieni siirtoväen rakentama Leppäkorven kulmakunta. Hämeenkylä on Perniön vanhimpia kyliä. Johanneslundin kartano on perustettu vuonna 1589 yhdistämällä kolme kylän tilaa. Kylän alkuperäiset tilat on jaettu ja yhdistetty moneen kertaan. Perniön kirkonkylän kasvu ja siirtoväen asuttaminen ovat muuttaneet kylän ilmettä suuresti 1900-luvulla. ==Lähteet== Luokka:Perniön kylät
Ubon Ratchathani (provinssi)

Ubon Ratchathani () on provinssi Isanin alueella Thaimaan koillisosassa. Provinssin pinta-ala on 15 744 km² ja asukasluku 1 844 669 (2014). Alueen hallinnollinen keskus on Ubon Ratchathani. ==Lähteet== == Aiheesta muualla == Luokka:Thaimaan provinssit
Jänisjärvi (täsmennyssivu)

Jänisjärvi voi tarkoittaa ainakin seuraavia: * Jänisjärvi, järvi Enontekiöllä * Jänisjärvi, järvi Hämeenlinnassa * Jänisjärvi, järvi Inarissa * Jänisjärvi, järvi Kihniössä * Jänisjärvi, järvi Kuopiossa * Jänisjärvi, järvi Parkanossa * Jänisjärvi, järvi Parkanossa * Jänisjärvi, järvi Sievissä * Jänisjärvi, järvi Venäjällä * Jänisjärvi, rautatieasema Venäjällä * Iso Jänisjärvi, järvi Mäntyharjussa ja Hirvensalmella * Pieni Jänisjärvi, järvi Mäntyharjussa.